شه‌فه‌ق نيوز/ مه‌حما خه‌ليل عه‌لى ئاغا ئه‌ندام ئه‌نجومه‌ن وه‌رين له‌بان پيكهاته‌ى ئێزيدى وت: ريكخرياگ تيرۆريستى داعش په‌لاماريگ ئه‌را بان كويه‌ى شه‌نگاڵ ئه‌نجام دانه‌و له‌تى جه‌نگاوه‌ريگ ئێزيدى وه‌ناو(حسێن عه‌تيس سموقى ئێزيدى)كوشياگه‌.
عه‌لى ئاغا له‌ به‌ياننامه‌يگ وت: ئه‌و شه‌هيده‌ ديارترين جه‌نگاوه‌ريگ ئێزيدى بويه‌و به‌شدارى له‌ زياتر له‌ 50 جه‌نگ دژ داعش كردگه‌و شماره‌ى فريه‌يگ له‌ داعشيه‌يل كوشتگه‌ له‌ 3 ئاب 2014ه‌وه‌ تاوه‌ختيگ شه‌نگاڵ ئازاد كريا.
جى باسه‌، عه‌لى ئاغا داوايش له‌ حكومه‌ت هيزه‌يل ئه‌منى له‌ ناوچه‌گه‌ كرد وه‌رپرسيارێتى ناوچه‌گه‌ بگرنه‌ مل، چوينكه‌ وه‌قسه‌ى خوه‌ى ئه‌و هيزه‌يله‌ ك له‌ورا وجوود ديرن به‌س نيه‌ ئه‌را مقه‌يه‌تيكردن شه‌نگاڵ له‌ په‌لاماره‌يل داعشى.
